CELEX: 32015D2057
Language: sk
Date: 2015-11-13 00:00:00
Title: Vykonávacie rozhodnutie Komisie (EÚ) 2015/2057 z 13. novembra 2015 o predĺžení obdobia uplatňovania vykonávacieho rozhodnutia 2013/413/EÚ, ktorým sa členským štátom udeľuje oprávnenie poskytovať výnimky z určitých ustanovení smernice Rady 2000/29/ES, pokiaľ ide o zemiaky pochádzajúce z regiónov Akkar a Bekaa v Libanone s výnimkou zemiakov určených na výsadbu [oznámené pod číslom C(2015) 7793]

17.11.2015   
            
            
               SK
            
            
               Úradný vestník Európskej únie
            
            
               L 300/43
            
         VYKONÁVACIE ROZHODNUTIE KOMISIE (EÚ) 2015/2057
   z 13. novembra 2015
   o predĺžení obdobia uplatňovania vykonávacieho rozhodnutia 2013/413/EÚ, ktorým sa členským štátom udeľuje oprávnenie poskytovať výnimky z určitých ustanovení smernice Rady 2000/29/ES, pokiaľ ide o zemiaky pochádzajúce z regiónov Akkar a Bekaa v Libanone s výnimkou zemiakov určených na výsadbu
   
      
         [oznámené pod číslom C(2015) 7793]
      
   
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 2000/29/ES z 8. mája 2000 o ochranných opatreniach proti zavlečeniu organizmov škodlivých pre rastliny alebo rastlinné produkty do Spoločenstva a proti ich rozšíreniu v rámci Spoločenstva (1), a najmä na jej článok 15 ods. 1 prvú zarážku,
   keďže:
   
               (1)
            
            
               Vykonávacím rozhodnutím Komisie 2013/413/EÚ (2) boli na obmedzené obdobie a za špecifických podmienok povolené výnimky z určitých ustanovení smernice 2000/29/ES, pokiaľ ide o zemiaky pochádzajúce z regiónov Akkar a Bekaa v Libanone s výnimkou zemiakov určených na výsadbu.
            
         
               (2)
            
            
               Niektoré členské štáty požiadali o predĺženie povoľovania výnimiek stanoveného vo vykonávacom rozhodnutí 2013/413/EÚ.
            
         
               (3)
            
            
               Keďže okolnosti odôvodňujúce tieto výnimky stále platia a neexistujú žiadne nové informácie, ktoré by boli dôvodom na revíziu špecifických podmienok, ani žiadne riziko rozšírenia škodlivých organizmov, malo by sa povoľovanie výnimiek predĺžiť o tri roky.
            
         
               (4)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO ROZHODNUTIE:
   Článok 1
   V článku 11 vykonávacieho rozhodnutia 2013/413/EU sa dátum „31. októbra 2015“ nahrádza dátumom „31. októbra 2018“.
   Článok 2
   Toto rozhodnutie je určené členským štátom.
   
      V Bruseli 13. novembra 2015
      
         
            Za Komisiu
         
         Vytenis ANDRIUKAITIS
         
            člen Komisie
         
      
   
   
      (1)  Ú. v. ES L 169, 10.7.2000, s. 1.
   
      (2)  Vykonávacie rozhodnutie Komisie 2013/413/EÚ z 30. júla 2013, ktorým sa členským štátom udeľuje oprávnenie poskytovať výnimky z určitých ustanovení smernice Rady 2000/29/ES, pokiaľ ide o zemiaky pochádzajúce z regiónov Akkar a Bekaa v Libanone s výnimkou zemiakov určených na výsadbu (Ú. v. EÚ L 205, 1.8.2013, s. 13).